Seyfi Mehrəliyev

Seyfi Seyid oğlu Mehrəliyev () — Sosialist Əməyi Qəhrəmanı.

 Həyatı 
1900-cü ildə Zərdab rayonunun Dəli Quşçu kəndində anadan olmuşdur.

1931-ci ildən 1971-ci ilədək Dəli Quşçu kəndində, o vaxtkı "Bakı fəhləsi" kolxozunda sıravi kolxozçu, çoban və briqadir işləmişdir.

1941–1945-ci illər müharibəsi dövründə gecə-gündüz çöllərdə çalışmış, faşizm üzərində qələbə naminə hər cür əziyyət çəkmiş, fədakarlıqlar göstərmiş, döyüşən ordunun ərzaq və geyimlə təchiz olunmasına böyük töhfələr vermişdir.

1977-ci il martın 8-də Dəli Quşçu kəndində vəfat etmişdir.

 Mükafatları 
1948-ci ildə qoyunçuluq sahəsində qazandığı çox yüksək nəticələrə və heyvandarlıq sahəsində göstərdiyi bacarıq və qabiliyyətə görə Seyfi Mehrəliyev 1949-cu ildə Sosialist Əməyi Qəhrəmanı fəxri adına layiq görülmüşdür. O, əmək cəbhəsində fədakarlığına görə Lenin ordeni və çoxlu medallarla da təltif edilmişdir.

1971-ci ildən İttifaq əhəmiyyətli fərdi pensiyaçı olmuşdur.

 İstinadlar 

Kateqoriya:Sosialist əməyi qəhrəmanları
Kateqoriya:Zərdab rayonunda vəfat edənlər
Kateqoriya:Azərbaycan çobanları
Kateqoriya:Sovet İttifaqı əhəmiyyətli fərdi təqaüdçülər